הוועדה המיוחדת לפניות הציבור, כנסת 17, פרוטוקול מספר 103, 2008-06-02 12:15

סופה לנדבר: צהריים טובים, אני מתכבדת לפתוח את הישיבה של הועדה לפניות ציבור בנושא של השירות הניתן בסניפי משרד הרישוי, אנחנו קבלנו לא מעט פניות, אנחנו קודם כל נערוך סבב הכרות.

סופה לנדבר: סופה לנדבר, חברת הכנסת יושבת ראש הוועדה לפניות הציבור שלומית אבינח, מנהלת הוועדה דפנה כהן, מהמרכז למחקר ומידע, כנסת ישראל ציון מזרחי, מנהל משרד הרישוי תל אביב והמרכז רפי מלכא, סגן החשב במשרד התחבורה בוריס ליברמן, מורה נהיגה יחזקאל ארנטרוי עו"ד עירית שביב שני, נציבות שוויון לאנשים עם מוגבלויות חנן אהרון, סגן מנהל אגף רישוי פיני קבלו, סמנכ"ל לקשרי המרכז לשלטון מקומי דב חנין, חבר כנסת חבר הכנסת דב חנין, אנחנו בעצם קיבלנו את הפניות והתלונות ואנחנו גם ניתן לאנשים לדבר, אני מעדיפה שקודם כל ידברו האנשים שהגיעו לישיבה ואחר כך אנחנו נמשיך בנושא הפניות והטענות שקיבלנו בנושאים של ביטול מבחני התיאוריה ברוסית, על כך שבמה

סופה לנדבר: לך ההפרטה סגרו חלק מהסניפים וקיימות בעיות רבות, כמו הקטנת מספר סניפי משרד הרישוי, על כך שרק שליש מהסניפים עובדים אחר הצהריים, חלק מסניפי משרד הרישוי עובדים על בסיס העירייה ועם העיריות, תוך חודשים צריכים לפתוח עוד עשרה סניפים ולהגדיל את המספר, ישנן מספר תלונות, עליה של 23.5% ובעצם 55% מהתלונות משנת 2004 עד 2006 נמצאו שהן מוצדקות.

סופה לנדבר: אנחנו הזמנו לכאן מורי נהיגה ואני מבקשת שתספרו לנו.

דב חנין: אני אודה אם אוכל להתחיל כי אני צריך לצאת לוועדה אחרת.

דב חנין: אני מודה לך גברתי היושבת ראש שזימנת את הישיבה הזאת, אנחנו במקביל לפניות הציבור שהגיעו במישרין לוועדה, גם אנחנו קיבלנו פניות ציבור ובעקבות פניות אלה אנחנו גם כן ביקשנו את הדיון בוועדה.

דב חנין: אני חייב לומר לכם שמהתמונה שמצטיירת , בעיניינו כמובן, ועל כך נשמע תגובות בוועדה, אגף הרישוי בעצם איננו נותן לציבור את השירות הבסיסי, החיוני שהוא צריך לתת, והאשמה היא לא על אנשי אגף הרישוי, תמיד יש את הבדיחה המפורסמת על המורה שנוזפת על התלמידים שבאו לשיעור למה האחרים לא באו.

דב חנין: אגף הרישוי עובר איזו דיאטה רצחנית, אני מבין שבמסגרת החלטה גורפת של ההפרטה הדיאטה הזאת מובילה לקיצוץ מאוד גדול, קודם כל תקציבי וכהמשך לזה קיצוץ בשעות נוספות של עובדים, קיצוץ במספר שעות.

דב חנין: אני רואה מהנתונים שהביאו אנשי המחקר והמידע של הכנסת, שרק בשנה האחרונה קוצצו 36 משרות באגף הרישוי, מ- 110 מקבלי הקהל בסניפים 70 מועסקים במשרה חלקית מסיבות תקציביות, יש קצוץ משמעותי לגבי העסקת עובדים בשעות נוספות.

דב חנין: , התוצאה בשורה התחתונה היא שיש רק 30 סניפים ברחבי הארץ, אמורים להיות 11 שזה לדעתי, החלטתם לבטל את הרישוי, אלא אם כן, אנשים יעברו על החוק אם לא יצליחו לקבל שירות וטיפול לבעיות שלהם, ב- 10 סניפים בלבד ניתן שירות אחר הצהריים, אני חושב שזו שערורייה, מה מצפים מהאנשים?

דב חנין: שבשביל לקבל את הרישוי שאנחנו, המדינה דורשים ובצדק דורשים מהם, שהאנשים יפסידו יום עבודה?

דב חנין: שירות אחר הצהריים הוא חלק בסיסי משירות שנדרש לציבור, אם אנחנו רוצים שהציבור יקבל את הרישוי הנדרש, אנחנו לא רק רוצים אנחנו דורשים את זה, אנחנו צריכים לאפשר לציבור לקבל את השירות הזה.

דב חנין: התמונה המצטיירת היא שבפועל אנחנו מצד אחד מחייבים את האנשים ברישוי ומצד שני לא באמת נותנים להם את האפשרות לקבל את הרישוי הזה באופן סביר, לזה צריך עוד לצרף עוד תלונות, אני שוב רוצה להודות למרכז המחקר והמידע על העבודה היפה שעשיתם כרגיל, אתם מאוד מסייעים לעבודה שלנו.

דב חנין: נושאים נוספים שעלו גם כן בנייר שנצא לפני כל היושבים כאן, כל הנושא של תחנות הצילום של רישיונות הנהיגה, גם זה הרי דבר שהופרט, הוצא החוצה והוא מסרבל מאוד את היכולת של האנשים לקבל את שירות, צריכים ללכת ולהצטלם ואחר כך בנפרד אתה מקבל את ההודעה שהרישיון שלך יכול להיות מופעל, תחנות הצילום רחוקות מאזורי מגורים, יש למחות על יחס מצד מפעילי תחנות הצילום כי הם לא חייבים שום דבר, הכל הופרט, זה שירות פרטי, הם קיבלו את המרכז שלהם, הם לא עובדי ציבור, למה הם צריכים להתייחס יפה לאנשים?

דב חנין: זה נורא פשוט, הם רואים את דמותה של ההפרטה במציאות בניגוד למילים היפות.

דב חנין: ישנה הבעיה שהיא צורמת במיוחד, כל הנושא של תשאול באגרת רישוי לרכב נכים, תו חניה, מתן הנחה באגרת רישוי, לא כל כך ברור לי מה קורה בנושא הזה ולמה נכים שראוי היה שיטפלו בהם באופן מיוחד, רגיש, הוגן, למה דווקא הם נופלים אפילו יותר מאחרים קורבן למה שמתרחש.

דב חנין: אני חייב לומר שלפי דעתי, בטיחות מתחילה ברישוי, ואם אנחנו לא נדאג לרישוי נכון ומתאים, ואם לא ניתן לאזרחים את התחושה שמערכת הרישוי היא לא רק להטיל על האזרחים חובות אלא שהאזרחים יוכלו לעמוד בחובות האלה באופן סביר, אנחנו בסופו של דבר לא רק פוגעים ביכולת של האנשים לקבל שירות, אנחנו פוגעים בסופו של דבר במערכת הבטיחות שלנו.

דב חנין: לכן גברתי היושבת ראש, אני הייתי מציע שבסוף הדיון ולאחר שישמעו כאן כל הדברים, אני אקרא בתשומת לב את הפרוטוקול של הדיון הזה, אני מציע שתשקלי בעקבות הדיון הזה לפנות למשרד האוצר ולבקש ממנו לשנות את ההתייחסות התקציבית לאגף הרישוי באופן משמעותי, בסופו של דבר אנחנו מדברים על חיי אדם, אם אנשים לא מקבלים שירות, לא מסוגלים, עוקפים את המערכת, מזלזלים במערכת, מתייחסים לכל נושא הרישוי כעוד משהו שהוא גזרה שהציבור אינו יכול לעמוד בה, אז ככה היחס מתייחס לכל הוראות הבטיחות האחרות.

דב חנין: תודה רבה.

סופה לנדבר: רבותיי אנחנו בעצם נמשיך בדיון ואני רוצה להבין למה יש עליה, אי אפשר לתלות את הכל במשרד האוצר כי לפי מחקר שדפנה כהן הכינה אני מבינה שכן העבירו כספים ופשוט רק הניהול של הדברים היה בכיוון אחר מאשר האוצר מתכוון.

דפנה כהן: האוצר טוען שהקיצוץ שחל על משרד התחבורה, כשנציג משרד האוצר יגיע הוא יגיד את הדברים בעצמו גם, הוא טוען שהקיצוץ שחל על משרד התחבורה הוא קיצוץ רוחבי שחל על כל משרדי הממשלה, וחוץ מזה ניתנו למשרד שתי תוספות מיוחדות לרשות הבטיחות בדרכים ולרשות התעופה האזרחית, אלא שיש בכך הטעייה כי בפועל משרד התחבורה אומר, ובדקנו את זה מול הלשכה המשפטית של הכנסת שהצדיקה את הדברים, התוספות שניתנו לשתי הרשויות האלה, גם בתוספת כוח האדם וגם בתוספת התקציבית הן ייעודיות, כלומר אין להנהלת משרד התחבורה שיקול דעת לחלק מחדש את התוספות האלה כראות עיניהם.

סופה לנדבר: אני יכולה להבין את הדברים שמתרחשים בין משרד האוצר לבין משרד התחבורה, אבל בכל זאת מה שעומד מול העיניים שלי ושל כל אחד מאיתנו, האדם שמגיע לקבל שירות ממשרד הרישוי צריך וחייב לקבל את השירות הטוב ביותר שאנחנו צריכים לתת לו.

סופה לנדבר: אני מבקשת מכל אחד שמדבר להתייחס לשאלה למה בעצם היתה עליה במספר התלונות על אגף הרישוי, אני מבינה את העומס הרב שיש על העובדים וחוסר משרות, אבל יחד עם זאת השירות ניתן עד הצהריים ולדעתי זה לא נכון, אני חושבת שמשרד הרישוי צריך לעבוד גם אחר הצהריים וצריך לעשות משמרות וזה לא יכול להיות שרק עד השעה 12:00 ניתן לקבל שירות, האזרח צריך לקום ולעזוב הכל כדי להסדיר את ענייניו במשרד הרישוי?

סופה לנדבר: אני גם רוצה להבין מה הבעיה עם נכים, אני מבקשת להבין מה לגבי החזר דמי האגרות שלמעשה למעלה מ- 40 מיליון שקלים נמצאים היום במדינה, באוצר, במשך שנים אנשים לא ידעו ולא יודעים, וגם אני לא ידעתי עד שדפנה כהן ערכה את המחקר, למה ומי בעצם צריכים לקבל את ההחזר, למה הוא צריך לקבל את ההחזר?

סופה לנדבר: ולמה הציבור לא יודע שכאשר גונבים לו את הרכב או כשהרכב נשרף או כשקרה משהו עם הרכב שלו שהוא זכאי לקבל החזר אגרות ובעצם הכספים נמצאים במדינה והצטברו לסכומים די גבוהים.

בוריס ליברמן: אני מורה נהיגה, אני גר ומלמד בקרית גת, אני 35 שנים מלמד בקרית גת מאז שהגעתי, אני העלתי את הנושא של התיאוריה בשפה זרה, הבנתי שמאז ההפרטה עברו שלושה חודשים ואני כמו רבים ממורי הנהיגה שרוב התלמידים שלהם הם דוברי רוסית מחבר העמים לשעבר, ופתאום העבודה צנחה.

בוריס ליברמן: בשבוע שעבר קיבלנו מכתב שמיום ראשון מבחני התיאוריה הם במתכונת חדשה בשש שפות, הנה המכתב הודעה לעיתונות, היום לפני שאני יוצא לירושלים אני נוסע לבאר שבע, בשעה 8:00 אני נמצא בבאר שבע, אם אני מבקש להירשם לתיאוריה ברוסית אני מגלה שאין תיאוריה ברוסית, אתמול ה-1 בחודש אין תיאוריה ברוסית, נסעתי בדרך לאשדוד גם כן אין תיאוריה ברוסית, במכתב מצוין שמה- 1 ביוני, זאת אומרת שזה מאתמול, אני לא יודע אם זו תקלה או לא, אני מבין שיש הפליה, במשך שלושה ארבעה חודשים האנשים מסתובבים וכל הזמן מתקשרים לברר מתי תהיה תיאוריה ברוסית, התשובה אין תיאוריה ברוסית.

סופה לנדבר: ביטלו את התיאוריה ברוסית לפני שלושה חודשים.

בוריס ליברמן: אני חושב שקצת יותר, כן מאז שהתחילו עם ההפרטה מאז אין תיאוריה ברוסית, אני רוצה לשאול מתי זה יחזור, עוד עניין אחד בעניין התיאוריה, אם כתוב שאפשר להבחן בתיאוריה עד השעה 7:00 בערב, אם אני רוצה להגיע בשעה 5:00 אחר הצהריים אחרי העבודה, האם אני יכול להתקבל לתיאוריה, או שאני צריך כפי שראינו בתכנית כלבוטק שאני צריך לישון שם ולהזמין תור על ידי כל מיני מעאכרים ולהסתדר כדי שאני אקבל מספר שאני אוכל להיבחן בעברית או בערבית לא ברוסית, יש איזה פגם, היום מתקיימות התיאוריות כל יום כפי שאמרו, אני רוצה לשאול מתי זה יחזור לקדמותו כפי שהיה.

בוריס ליברמן: דבר נוסף, יש תיאוריה בעל פה, אם יש מבחן בעל פה שמתקיים בשפה אחרת, או שזה מתקיים רק בעברית?

יחזקאל ארנטרוי: אני קניתי רכב עם אחי ממשרד הבטחון, רכב ממשרד הבטחון צריך לעשות לו מספר רישוי חדש, אין אפשרות לבצע העברת בעלות בדואר אלא ניתן לבצע את זה רק בסניף מרכזי של משרד הרישוי, חולון, בבאר שבע, ירושלים, חיפה.

סופה לנדבר: איפה אתה גר?

יחזקאל ארנטרוי: אני גר באלעד, אחי גר ברכסים, הרכב רשום על שמו, מגיעים למשרד הרישוי בחולון הגענו בערך בשעה 10:15, הפקידה אמרה תחזרו בשעה 12:30.

סופה לנדבר: למה?

יחזקאל ארנטרוי: למה?

יחזקאל ארנטרוי: כי יש תור, אמרתי שאני מעדיף להמתין בתור אולי היא תרחם עלי וטפל בי, חיכיתי ובשעה 12:45 הגיע התור שלי ואז היא אמרה לי אתה גר ברכסים אז גש לסניף בחיפה, אמרתי שהגעתי למשרד הרישוי ואני רוצה את השירות ושנית אני לומד במרכז והרכב נמצא בלוד, ואני לא אסע לחיפה לצורך העברת הבעלות, כלומר לחזור ללוד לקחת את האוטו ולנסוע לחיפה, היא הלכה לברר, חזרה ואמרה "אני מצטערת אלו הם הנהלים" נגשתי לאדון ציון וביקשתי שירות, אני רודף אחריו כרבע שעה ושאלתי אותו, אדון ציון אתה יכול לעזור לי, הבנאדם לא מתייחס אלי ואחרי רבע שעה הוא נעצר על יד שלוש פקידות "תגידו לי מה האיש הזה רוצה ממני?

יחזקאל ארנטרוי: " אמרתי לו אדון ציון אני מבקש שירות לפנים משורת הדין "אמרו לך ללכת לחיפה, אז לך לחיפה" בזה הסתיימה השיחה איתו, בשעה 13:00 חזרתי הביתה.

קריאה: מה עם הרכב היום?

יחזקאל ארנטרוי: מה עם הרכב?

יחזקאל ארנטרוי: הוא רשום על שם משרד הבטחון, אני צריך לנסוע לחיפה.

סופה לנדבר: זה פשוט לא יאומן.

יחזקאל ארנטרוי: סתם לחכות בתור שלוש שעות, בסדר אבל שיטפלו בי.

קריאה: למועצה לצרכנות יש גם תלונות?

קריאה: אנחנו נעלה אותן אחר כך.

סופה לנדבר: צריך לענות למה בעצם ביטלו את בחינות התיאוריה ברוסית.

חנן אהרון: אנחנו כמובן לא באים ליפות את המציאות, אני חושב שאנחנו צריכים לציין בדיוק את העובדות בעניין המבחנים, מבחני התיאוריה שהוא מדבר עליהם, אנחנו במשך השנים מתאימים את השפות בהתאם לעליות, המדינה קולטת עליה, אם יש עליה מארגנטינה אז תרגמנו אותם לספרדית, ואם יש עליה נניח מצרפת, אז תרגמו לצרפתית וכן הלאה, גם לגבי הרוסית כשהיתה עליה גדולה התאמנו את עצמנו, מאגר השאלות הגדול הוא מאגר בעברית וערבית, רצינו למחשב את המבחנים האלה, היום יש כ- 100 שאלות ברוסית והיום מעבירים אותם בכתב מהמחשב, אבל היו מספר מצומצם של שאלות שבחנו בהן בשפות השונות, לא תרגמנו את המאגר.

קריאה: מתוך כמה?

חנן אהרון: הכנו כ- 1,000 שאלות מהמאגר הישן בעברית, וממוחשב, כלומר הוצאנו שאלונים ממוחשבים במחשב ובשפות האחרות היינו עושים את זה בשאלונים שכל הזמן שכללנו, שיננו אותם, עם המעבר לשאלונים ממוחשבים על ידי הזכיינים שנבחרו, החלטנו לתרגם את כל המאגר בהזדמנות הזו, זו הזדמנות למאגר חדש, אגב מה שאמר בוריס ליברמן זה נכון מ- 1 ליוני, אתמול היה אמור להיכנס מאגר השאלות החדש, דובר בכ- 1,3000 שאלות, באופן אחר שכולל איורים, תמונות, תמרורים, משהו אחר לגמרי מהשאלונים הקיימים היום וזה אמור לעזור לתלמיד שרואה את השאלה עם המצב בכביש עצמו בתמונה שממחישה לו וזה הרבה יותר ממה שהיה קודם.

חנן אהרון: אנחנו תרגמנו לשש שפות, שהן השפות הנפוצות אצלנו והן: רוסית, ספרדית, צרפתית, אנגלית כמובן, במשרדי הרישוי ב- 1 למרץ ברגע שהזכיינים התחילו לפעול בהדרגה הבוחנים החליטו שהם לא מעבירים יותר מבחנים, עיצומים מאחר והוציאו את המבחנים החוצה אז הם לא מעבירים מבחנים לא בעל פה ולא בכתב, זה אומר שבכל השפות האחרות שהן לא עברית וערבית ושהם אינן במחשב, יש לנו בעיה איתן.

קריאה: לא הבנתי הבוחנים הודיע שהם לא מעבירים.

דפנה כהן: לא אמרת שזה עבר תרגום?

דפנה כהן: זה ממוחשב?

דפנה כהן: השאלות שעברו תרגום.

חנן אהרון: התחלנו עם הזכיינים עם מאגר השאלות הקיים, מה שיש אצלנו העברנו אליהם, במקום שאלון יש שאלות במחשב וצריך לענות באופן ממוחשב.

חנן אהרון: עם התרגום הינו צריכים להתחיל בעצם מאתמול, תרגמנו את כל השאלות, את כל המאגר החדש 1,300 שאלות שהוא יהיה בשש שפות שציינתי.

דפנה כהן: מתי הוא יהיה ממוחשב?

חנן אהרון: הוא היה צריך להיות אתמול אצל הזכיינים בפועל ולפעול, ישנן שתיים שלוש תקלות ממוחשבות, שהזכיין המתרגם שעבד על כל השאלות האלה ובנה אותם, משהו בממשק המחשובי שאמור להיפתר תוך יום יומיים אני מעריך, עובדים וזה אמור להיפתר כלומר הכל ערוך ומוכן, זה עניין של עיכוב קצר כדי לסיים את ההתאמה המחשובית ואז ניתן יהיה להיבחן בשש שפות באופן ממוחשב ולא צריך לבוא למשרד הרישוי.

דפנה כהן: איפה יהיו המבחנים אם לא במשרד הרישוי?

חנן אהרון: באתרים של הזכיינים, יש 24 אתרים למבחני תיאוריה ברחבי הארץ שהם פתוחים אגב לא כמו משרד הרישוי, הם פתוחים עד 7:00 בערב, במקומות מסוימים חמישה ואפילו שישה ימים בשבוע, אנחנו לא באים להגן על ההפרטה ולא לקבוע אם זה כן טוב או לא טוב, ראשית אני חושב שקודם כל מבחינת השירות, מבחינת השעות שם יש יותר ימים ושעות ממה שיש היום, דבר שני בואו נזכור שאנחנו רק חודשיים ומשהו מאז שהתחלנו עם התהליך הזה, מדובר על 280,000 מבחנים שאנחנו עורכים בשנה, כשאתה עובר לעבודה עם זכיינים ב- 24 אתרים אתה צריך לבצע הדרכה, ללמד אותם ולהכין אותם, זו לוגיסטיקה, ואנחנו מה שנקרא צריכים מאה ימי חסד, אנחנו עוברים אחרי 60 שנה, אנחנו עוברים למבחנים באמצעות המחשב, בשש שפות, שאלות חדשות, מבחנים באופן אחר לגמרי ואם אנחנו מתקדמים אל תאמר לי 60 שנה.

חנן אהרון: עניין שני אני חושב שבכל מערכת גדולה שכזאת, אגב לא פתחנו את כל האתרים עדיין, אתה לא יכול לפתוח את כל האתרים באותו בוקר, מישהו צריך להדריך ומישהו צריך ללוות אותם, צריך להיות פיקוח, אנחנו עד סוף חודש יוני, בסוף החודש הזה נפעיל את כל אתרים בפריסה ארצית, אני מניח שהדבר הזה יכנס לשגרה, וכל מה שאנחנו שומעים היום כבר לא יהיה.

חנן אהרון: אנחנו גם הוספנו, אם קבענו במכרז עשר עמדות במקום מסוים, הכפלנו את זה לעשרים ובמקומות מסוימים גם לשלושים, בחדרה כשדיברנו על שמונה או עשר עמדות מחשב היום זה שלושים עמדות, כמות שהם לא התחייבו במכרז, ברוב המקומות בארץ, זאת אומרת שלפי הצורך בשטח אנחנו מתאימים את עצמנו.

חנן אהרון: אי אפשר לבוא לכל מערכת שמשנים אותה אחרי 60 שנה, יש בהתחלה בעיות, יש חריקות, אין דבר שהוא 100%, זה אם לשבת ולא לעשות כלום זה הפתרון אז נשב ולא נעשה כלום וגם על זה תקפו אותנו שאנחנו לא עושים כלום, שיננו ומחשבנו, אני יכול לציין שעברתי בשבוע שעבר, יכולים לומר לך ציון מזרחי וגם מנהל המחוז, שעברנו אנחנו המנהלים שוב על כל השאלות מחדש כדי למנוע בעיות, לפני שתרגמנו אותן לשפות, עברנו על השאלות אחרי שהחברה עברה על זה והכינה את זה, עברנו על זה, ביצענו תיקונים ותיקנו כדי לפשט את זה לציבור, הורדנו את השאלות הבעייתיות.

סופה לנדבר: זה טוב ומצוין, אני רק לא מבינה למה מחודש מרץ לא אפשרתם שימשיכו, למה ביטלתם את המבחנים ברוסית, אם אנשים לא מסוגלים לעבור.

חנן אהרון: אני מסכים שזה לא בסדר, יש סכסוך עבודה של הבוחנים שמאושר על ידי ההסתדרות, הם טוענים שמאחר שהוציאו מהם את מבחני התיאוריה ולא דנו איתם ויש להם דרישות מסוימות הם פשוט הפסיקו להעביר את המבחנים.

חנן אהרון: השאלה איך אנחנו נערכים לעניין, מי יבצע את המבחנים האלה?

חנן אהרון: גם כך אין לנו מספיק כוח אדם לתת להעביר את המבחנים ללא הבוחנים, אנחנו צריכים להתארגן לעניין הזה, ברגע שאנחנו פותחים ומתחילים עם השפות באמצעות המחשב באופן כזה אנחנו נפתור את הבעיה, בעניין של הבחינות בעל פה אנחנו גם נדרשנו, כי הבוחנים העבירו גם את המבחנים בעל פה וגם את זה הם לא רוצים לעשות, אנחנו כעת עם מנהל אגף הרישוי מנסים למצוא פתרון והפתרון כנראה יהיה באמצעות המחשב אצלנו, אנחנו נביא את אותן שאלות שיש בחוץ היום ונביא אותן לתוך משרד הרישוי, באמצעות מחשב, אנימציה באמצעות איורים, נערוך משהו יותר משוכלל אפילו ממה שהיה כדי לתת פתרון גם לאלה שרוצים לעבור את המבחן בעל פה.

סופה לנדבר: בוריס ליברמן זה מספק אותך?

סופה לנדבר: יש לך שאלות נוספות?

בוריס ליברמן: אני בינתיים ממתין, ברוסית בעל פה זה לא בא בחשבון.

חנן אהרון: אני בחנתי הרבה שנים בעל פה, אנחנו לא יודעים את כל השפות, מדובר לגבי שפות שבדרך כלל הם גם לאוכלוסיות המבקשות רישיון, היא צעירה שגם יודעת את השפה, ישנה אוכלוסיה מצומצמת שבאמת לא מכירה, אני מניח שעם חלק ממנה אתה יכול לתקשר, אני כאחד שבחן הרבה שנים גם בערבית, גם באנגלית, גם בתאילנדית, אם אתה יודע להעביר את המבחן ולתקשר איתו במינימום של מה שהוא צריך לדעת, הרי תמרורים זה בינלאומי אני לא צריך שהוא יגיד לי, אנחנו ניסנו לעשות את המקסימום, אנחנו נוציא כעת את המבחנים דרך המחשב גם את המבחנים בעל פה מה שלא היה עד היום, זה ייתן לנו יכולת לבחון את האנשים בעל פה גם בשפתם הם.

בוריס ליברמן: רק עוד דבר אחד, לא אמרתם מתי זה יגמר ומתי יתחילו במתכונת החדשה.

חנן אהרון: אתמול על פי הודעת הדובר, ה- 1 ביוני זה היה אתמול.

סופה לנדבר: זה לא היה אתמול, מתי זה כן יהיה?

חנן אהרון: אמרתי שיש כמה תקלות מחשביות שעובדים עליהן אתמול והיום.

סופה לנדבר: כמה?

סופה לנדבר: שבוע, שבועיים?

חנן אהרון: אני מניח שהרבה פחות, דיברנו אתמול עם מנהלת אגף, אני לא רוצה להתחייב כי אם אני אגיד יום וזה יומיים, זה עניין, אני לא מבין גדול במחשבים, אבל יש כמה ממשקיים שצריך לסגור אותם, ברגע שזה יוסדר זה יתחיל לעבוד, אני מניח שהשבוע, אני מקווה, אנחנו עושים כל מאמץ.

בוריס ליברמן: מתי יגמר התור הארוך הזה?

בוריס ליברמן: , מתי כשאנחנו נגיע למשרד הרישוי נוכל להבחן וללכת הביתה?

חנן אהרון: לגבי המבחנים המעשיים?

בוריס ליברמן: לא מעשיים, אני מדבר על המבחנים העיוניים, על התיאוריות.

חנן אהרון: איפה התור?

חנן אהרון: היכן שהזכיינים עושים היום?

בוריס ליברמן: בבאר שבע, בדיוק.

חנן אהרון: אני אמרתי שאנחנו לא פתחנו את הכל, וגם לפי תכנית העבודה שלנו שחרגנו ממנה, דובר על שלושה חודשים לפתוח, אני שוב אומר זה להכשיר עשרות עובדים, מאבטחים, משגיחים חיצוניים, לבדוק להם את המחשבים, אנחנו עושים ויש לנו צוות שעושה יומם ולילה, אני משתמש במונח יומם ולילה לא סתם, הם עובדים למרות שיש לנו בעיות עם השעות הנוספות אנחנו הקדשנו לעניין הזה גם שעות נוספות במיוחד, האנשים האלה עובדים וקופצים מאתר לאתר כדי להכין את האנשים, להכשיר אותם, ללוות אותם ביום הפתיחה, אל תשכח שהאנשים האלה בפעם הראשונה מעבירים תיאוריה והם לא מכירים את הכל, יש ללמד אותם, תתייחס לעניין שצריך להכשיר אותם ואתה כמורה נהיגה יודע מה זה להכשיר אותם לגבי כל דרגות הרישיון, להכיר להם את כל הטפסים ואיזה אישורים, אני צריך להכשיר את עשרות העובדים האלה בכל רחבי הארץ, תסכים איתו שלמרות ש- 60 שנה עברו אבל אני צריך להכשיר תוך שלושה חודשים.

בוריס ליברמן: אתה היית צריך להכשיר לפני שלושה חודשים, ההפרטה התחילה לעבוד לפני שלושה חודשים.

סופה לנדבר: תודה רבה, אני רוצה להבין מה קורה עם ההסכם, מה קורה, הבחור הגיע לחולון היו צריכים לתת לו שירות, הוא היה במקום, ובמקום לתת לו שירות שולחים אותו לחיפה, זה פשוט לא נתפס, אני חושבת שבאף מקום זה לא היה קורה, מה קורה עם הבחור ולמה הוא לא קיבל שירות באזור מגוריו?

ציון מזרחי: ראשית הוא צריך לקבל שירות ואין על כך ויכוח, אני לא ידעתי וגם לא יודע עד לרגע זה מה בדיוק טיב השירות שהוא היה צריך, הוא כנראה קנה רכב במכרז והיה צריך לרשום את זה בדרך זו או אחרת, יש לזה הליך מסוים, אפשר לעשות את זה בכל משרד רישוי מחוזי, ויפה הזכיר את זה בעצמו.

ציון מזרחי: לעניין באותו עת במשרד הרישוי, לצערי הרב אנחנו היינו נתונים במצוקה גדולה אחרי ששני בוחנים נעדרו מהעבודה בגלל כל מיני עניינים מבישים, היינו רק עם בוחן אחד, נוצרו לחצים גדולים מאוד במשרד גם במגזר הפקידותי, על אותם אנשים שהיו צריכים לבצע את זה, אנשים המתינו בתור כדי לקבל את הרישיונות.

שלומית אבינח: הוא כבר הגיע לתור.

ציון מזרחי: אני מסביר, לצערי הרב, ידינו בכל יום ולקראת סוף יום תמיד מלאות עבודה עם אותם אנשים שכבר היו יום או יומיים ושהמציאו את המסמכים שלהם והיו צריכים לקבל את הרישיונות שלהם, אולי כמוהו אולי אחרים, זה עניין ראשון, לפיכך בכל יום בתקופה הזאת לצערי, עכשיו יש לנו אולי קצת יותר רגיעה כי בוחן אחד חזר לעבודה, עומסים שהצטברו בבת אחת בקבלת הקהל מתווסתים לאט לאט, לא ביום אחד.

ציון מזרחי: לעניין של העברות הבעלות, אני לא יודע איזה מספר רכב הוא קנה, אם המספר הרכב הוא מספר רכב רגיל ולא צריך להחליף אותו אז השירות נעשה ישירות בבתי הדואר בארץ ב- 350 סניפים, יתכן שבמקרה שלו היה צריך, הוא קנה אותו במכרז זה או אחר, היה צריך לעשות את הרישום במשרד הרישוי, אני שוב אומר שעד לרגע זה איני מכיר את גופו של המקרה.

שלומית אבינח: אנחנו ידענו על הפניה שלו אתמול, ותמי מלשכת השר וביקשנו התייחסות ספציפית כי אמרנו שהאדם יהיה, זה שאתה אומר שאתה לא יודע.

ציון מזרחי: אני רואה ושומע את זה פה בפעם הראשונה, לגופו של עניין אני בקשתי, ידיי מלאות עבודה ולא צריכים לרדוף אחרי באף מקום כי באמת התרוצצתי באולם קבלת הקהל בגלל כמות הקהל הרב שממתין לנו ימים, אני אמרתי לפקידות טפלו בו ותגידו לו מה הוא צריך לעשות, פניתי לעמדה 1 כי שם היו צרות גדולות כי סוגרים את השער ותלונות של למה לא נכנסים, ומצאנו הסדרים לקבל את האנשים בתור מהיר אחר, אם באותו רגע לא נתתי את מלוא תשומת הלב לאיש, אני מצטער.

סופה לנדבר: מה הוא צריך לעשות עכשיו?

סופה לנדבר: הוא הגיע למקום והוא הגיע לוועדה לפניות ציבור והוא היה חייב להגיע לכאן כדי.

ציון מזרחי: אם יורשה לי, מה שהוא היה צריך לעשות, צריך לעשות, אני איני יודע אם הוא המשיך לפנות למשרד הרישוי זה או אחר, לבוא בשעת רגיעה בבוקר להמציא את המסמכים, תן לנו לבדוק.

סופה לנדבר: לא, אני מבקשת ממך שתיקח את המסמכים של הבחור, אני לא חושבת שהוא צריך, תטפלו בו ותפתרו את הבעיה, אני לא חושבת שצריכים לתת לבחור להמשיך לסבול.

סופה לנדבר: תבדקו את כל המסמכים אני מבינה שהמסמכים אצלך כאן?

יחזקאל ארטנוי: לצערי זו לא הפעם הראשונה שאני במשרד הרישוי, תמיד צריך להמתין שם שלוש שעות, זו פקידה אחת בעמדה 6 באופן תמידי, ועניין השני אני ביקשתי שירות או מה האיש הזה רצה.

ציון מזרחי: אל תיקח את זה אישי, אני רואה מאות אנשים ביום ואלפים בשבוע, אין מנהל בשירות שעובד ושיורד כך לקהל.

יחזקאל ארטנרוי: לא אמרתי שזה אישי, אני רק מבקש שיתנו הנחיה שיקבלו בכל סניף כל אחד מכל הארץ.

ציון מזרחי: ההנחיה הזו קיימת.

יחזקאל ארטנרוי: עובדה שהיא לא קיימת, היא הלכה למנהלים לשאול וחזרה אלי.

ציון מזרחי: אני רוצה לומר לך שההנחיה הזו קיימת.

סופה לנדבר: אני רוצה שעכשיו תתייחסו מדוע הסניפים ששייכים לעירייה לא מעניקים שירות אחר הצהריים?

סופה לנדבר: אני רוצה להבין מדוע לא ניתן לגייס סטודנטים באגף הרישוי?

סופה לנדבר: מדוע הרפורמה להפרטה בסניפים לוקחת כל כך הרבה זמן?

סופה לנדבר: ומדוע אחרי הרפורמה קובעת שבמקום 30 סניפים יהיו לנו 11 סניפים?

סופה לנדבר: ומה קורה עם הכספים שנצברו במשרד האוצר ולא הוחזרו לאנשים שמגיע להם החזר אחרי שרכבם נגנב או נשרף, או שנהרסו הרכבים?

סופה לנדבר: בעצם כל ה- 46 מיליון נמצאים במדינה ולא הוחזרו לאנשים למרות שבמשך שנים הייתם חייבים להחזיר את הכספים, ולמה הציבור לא יודע שכאשר קורה אחת מהסיבות שצוינו, מגיע להם החזר על האגרות?

סופה לנדבר: ומדובר בסכומי כסף שהמדינה, לדעתי, היא שומרת את הכספים האלה שלא על פי החוק, אלו הן השאלות שלי ובבקשה תענו עליהם.

רפי מלכא: אני אענה על נושא של החזר הכספים והפרוצדורה הנהוגה אצלנו, אנחנו כדי לתת שירות לציבור ביצענו מספר פעולות שיקלו על הציבור, כשנגנב רכב והבנאדם מגיע לביטוח בשביל לקבל את החזר הפיצויים שמגיעים לו בגין הרכב, הפקיד של הביטוח, ניתן לו יפויי כוח שהוא יזין, ושהוא יודיע לאזרח שמגיע לו החזר, יזין את הפרטים של האזרח עם פרטי חשבון הבנק שלו וההחזר מתבצע באופן אוטומטי, ואחרי כחודש הוא מקבל את ההחזר, זה ראשית לגבי הביטוח.

רפי מלכא: לגבי הרכב שנגנב או שהושבת, אנחנו מוזנים על ידי שני מקורות, האחד זו המשטרה שכאשר בנאדם מתלונן על גניבת רכב, המשטרה מזינה את המחשבים שלנו בתלונה שאכן הרכב נגנב, והמערכת מוציא מיד לבעל הרכב מכתב שהרכב נרשם כגנוב, הוא מתבקש במכתב בעצמו, למטה ישנו שובר עם פרטי הבנק שלו.

שלומית אבינח: באיזה שפות זה מופיע?

רפי מלכא: בעברית, אני לא מוציא בשפות אחרות כי גם בעל הרכב לא רשום אם הוא רוסי, ערבי או משהו אחר, אסור לי גם להיכנס לעניין הזה, אסור לי להיכנס.

סופה לנדבר: מתחילת שנת 2000 ל מומשו 109,000.

רפי מלכא: את הנתונים אני מסרתי לגברת דפנה כהן, לא הסתרתי דבר ממנה הכל אצלנו שקוף, אנחנו אחרי ששולחים את המכתב ממתינים שהבנאדם ישלח לנו את פרטי הבנק שלו, אנחנו מזינים אותם באופן אוטומטי, ומקבלים החזר, רק לציין שבשנת 2007 הוחזרו 83,000 החזרים, בשנת 2007, לכן המשרד, ראשית אין לי שום אינטרס שהכסף הזה יישאר אצלי כי הוא לא במשרד התחבורה, כי זו הכנסות המדינה והכסף הזה נשאר בהכנסות המדינה והוא מחולק.

רפי מלכא: עניין נוסף, אנחנו גם במשרדי הרישוי יודעים שכשבנאדם בא ומבקש החזר, נותנים לו את השירות בו בזמן לוקחים את פרטי הבנק והכל ומזינים את הדרישה שלו, אלו שני דברים גם מכתב, גם כשהוא מגיע למשרד הרישוי וגם בחברות הביטוח.

רפי מלכא: מה אנחנו נעשה והיה והבנאדם לא בא, שולחים לו מכתב.

סופה לנדבר: בוריס ליברמן,אתה מורה לנהיגה, אתה ידעת שצריכים להחזיר לאנשים כספים?

רפי מלכא: מי שצריך יודע.

חנן אהרון: אני רוצה לציין שזה מפורסם על גבי רישום הרכב בכל חידוש מצוינים מאחור כל הפרטים, כל המידע הזה ומידע אחר שהוא צריך לדעת אם הרכב נגנב, תסתכלי ברישיון הרכב מאחור, כל אזרח יודע שאם הרכב נגנב.

דפנה כהן: אני רוצה לשאול אותך אם אתה קורא את פוליסת הביטוח הרפואי שלך?

חנן אהרון: זה לא חוזה ארוך.

חנן אהרון: זה חצי עמוד קטן של מידע לאזרח בדיוק כמו שאת אומרת, כיצד נגיע לכל אזרחי מדינת ישראל?

חנן אהרון: נשלח אליהם הביתה מכתב?

חנן אהרון: אנחנו בחידוש הרישיון שלו בכל שנה מחדש מציינים לו מאחור את כל הדברים האלה ודברים אחרים הרלוונטיים והמעשיים, הוא צריך לקרוא את זה, אגב אזרחי המדינה הזאת קוראים את זה.

רפי מלכא: אנחנו לא יכולים להחזיר באופן אוטומטי כי אין לנו וגם אסור לנו לקבל קבצים עם פרטי חשבון הבנק של האנשים, אנחנו לא יכולים ליצור בסיס נתונים שאנחנו לאדון X ניקח את פרטי הבנק שלו מאיזה מקום.

סופה לנדבר: אי אפשר לשלוח בדואר רשום צ'ק?

רפי מלכא: צ'קים לצערנו לא מגיעים לכל הכתובות, לא מגיעים הצ'קים, אנשים גונבים אותם והחלטות החשב הכללי הן שכמה שפחות להשתמש בצ'קים, לכן השיטה שהאדם בעל הרכב רושם את פרטי הבנק והוא אינו צריך להטריח את עצמו ולגשת לדואר ולהפקיד את הציק, לעיתים אין לו חשבון בנק והוא אינו יכול להפקיד את הצ'ק, אנחנו מיידית מפקידים לו את ההחזר הכסף לבנק, אני הצעתי למשרד לגבי ה- 114,000 אנשים שמשנות 2000 ועד היום לא קיבלו החזר, ניזום מכתב, ואני אומר פה באחריות מלאה שאנחנו נכתוב מכתבים לאזרחים האלה, לכל ה- 114,000 אזרחים על פי הכתובת המעודכנת ביותר במשרד הפנים, נשלח להם מכתב עם ספח לציון פרטיו, וכל אחד שיחזיר אותו עם פרטי הבנק שלו יקבל את ההחזר, אין התיישנות, אני אומר את זה כאן בוועדה באחריות מלאה.

רפי מלכא: יזמתי ישיבה עם מנהלת אגף מערכות המידע ביחד עם האחראית על קובץ הרכב אלה דופמן, אני מקווה שבשבוע הבא נערוך ישיבה וניזום את המהלך הזה.

סופה לנדבר: הצטרף אלינו חבר הכנסת משה גפני, שלום לך, רבותיי אני חושבת שבנוסף לכל הדברים האלה אתם צריכים להודיע לציבור גם בעל פה וגם בטלוויזיה, יכול להיות ברדיו, בכל אופן בתקשורת ולשים שילוט במשרדים שנצברו 46 מיליון.

רפי מלכא: היום עקב מצב התקציב של המשרד שהוא תקציב מאוד מאוד בעייתי אנחנו אפילו לא מרשים לעצמנו לקנות דיו למשרד, ובשביל לעשות קמפיין כדי שייבאו אנחנו צריכים מינימום חצי מיליון שקל, זה המינימום, תפרידי בין הכנסות המדינה לבין תקציב המשרד, לי יש תקציב.

קריאה: אפשר לקחת את חצי המיליון.

רפי מלכא: אין קשר בין ההכנסות לבין תקציב המשרד, אני מזכיר ואם יורשה לי גברתי כשאנחנו מחזירים את הכספים האלה הם מוחזרים צמודים למדד הבסיס הידוע, מיום המדד הידוע ביום התשלום עד למדד הבסיס של ההחזר, כך שהאזרח יקבל את הכסף שלו לפי הערך של היום, עניין נוסף אין קשר בין הכנסות המדינה לבין תקציב המשרד, אנחנו מכניסים כל שנה 3,5 מיליארד מאגרות, מס הכנסה מכניס מיליארדים, אבל התקציבים של המשרד נקבעים על ידי הכנסת ועל ידי משרד האוצר ואין לנו אפשרות לקחת מכספי ההכנסות ולעשות פרסום.

פיני קבלו: אני חושב שהמשפט האחרון שאמר האדון, שהתקציב של משרד הרישוי הוא די וזה משליך על מה שאני הולך לדבר, על התלונה, מה שקורה ואנחנו רואים את זה בהרבה תכניות לגבי רמת השירות, את האנשים שממתינים, אני חושב שהמדינה שלנו צעדה בהרבה תחומים קדימה ולעיתים נוצר לי הרושם שאולי התקציבים הדלים שלו, המדינה לא נותנת מספיק כדי לתת את השירות הנאות ואנחנו רואים אנשים שממתינים משעה 3:00, 4:00 בבוקר כדי לקבל תור לתיאוריה, זה דבר שבכל המקומות או בכל המשרדים שנותנים שירותים היום במדינת ישראל זה לא קיים.

פיני קבלו: לעצם השאלה שאני נתבקשתי להשיב, זה גם כן תהליך, אני כראש עיר אני יכול לספר על עצמי כי אני לא מיצג כאן את פתח תקוה כי לפתח תקוה ביקשתי שיהיו ואולי יש כאן נציגים, על ההערה של חבר הכנסת דב חנין, משרדי הרישוי פותחים סניפים במקומות ואני כראש עיר, היה אצלי שר התחבורה דאז יצחק מרדכי, ואמרתי אין סיבה שתושבי בית שאן שבשביל לקבל חתימה או להסדיר איזה עניין ייסעו עד חיפה וצריכים להפסיד יום עבודה, אז הוא אמר לי אין בעיה אנחנו מוכנים לפתוח סניף בבית שאן, הבנתי שפתיחת סניף בבית שאן, פרסמתי שהולכים לפתוח סניף של משרד הרישוי, זה אומר שאתה צריך לשכור את המקום ואתה צריך לתת את כוח האדם להפעיל אותו.

פיני קבלו: בעצם למשרד יש הכנסות שהולכות למדינה והרשויות המקומיות כדי לתת את השירות הזה ולא להפלות את האזרחים שלהם, וישוב כמו בית שאן שהוא מלא מסביב ישובים חקלאיים, יש טרקטורים וכל מיני ציוד חקלאי ואזרחים זקוקים לשירות הזה, פתחתי, נאלצתי לשכור מקום באחד מהקניונים אצלנו, ועד היום אותה עובדת במשרה מלאה מועסקת על ידי העירייה, ואנחנו צוברים את הגירעונות.

פיני קבלו: כעת משרד הרישוי רוצה להרחיב את שעות הפעילות שלו, רוצה להרחיב את הפעילות עד שעות הלילה, העובדת של העירייה עובדת בהסדר הסתדרות הפקידים, לה יש את שעות העבודה, מנוחה וכל מה שמוסכם, ולכן לא צריכים לבוא אלינו בתלונות, אולי אנחנו צריכים להעביר אצלנו החלטה שאנחנו צריכים להפסיק אתה השירות הזה כי זה לא מתפקידינו, גם ככה הרשויות המקומיות נמצאות במצב לא קל, ומשרד הרישוי ייקח על עצמו את כוח האדם הזה ויפעיל אותו כמה שהוא רוצה, אי אפשר לבוא אלינו, אם אנחנו מחזיקים במשרד מסוים חצי משרה באותה רשות, והדרישה לשתי משרות או שלוש משרות, לכן השירות ניתן בחצי משרה שהעירייה נתנה, לכן שמשרד הרישוי יכנס ומשרד האוצר, נציג האוצר שנמצא פה שייתן תקציבים ושהם ייקחו את זה על עצמם, אגב זה גם קיים עם משרד הפנים בנושא של שירותי משרד הפנים, הנפקת תעודות זהות במקום להריץ אותם.

שלומית אבינח: למה שלא יתנו יום אחד אחר הצהריים ובבוקר שיהיה סגור, אם כבר נותנים את השירות.

רפי מלכא: למה אנשים צריכים לבוא למשרד הרישוי היום?

רפי מלכא: אנחנו אפשרנו שירות ממוחשב, אנחנו פרסמו באוטובוס, בתקשורת שמהבית האדם יכול לבצע הרבה מאוד פעולות, ניתן להתקשר באמצעות *7348, שיתקשר והוא יכול להשאיר את כל הדרישות שיש לו ותוך שבוע הוא מקבל שירות, גם בנושא של תשלומים, הוא לא צריך ללכת לבנק הדואר.

סופה לנדבר: איזה שירותים ניתן לקבל דרך האינטרנט?

רפי מלכא: מהבית הוא יכול לשלם את אגרת רישוי, אגרת רישיון נהיגה מבלי לכתת את רגליו לבנק הדואר או לבנקים אחרים, פה באמצעות הכוכבית ניתן לבצע את כל השירותים.

חנן אהרון: צריך לזכור, שוב, אני לא מייפה כלום, כולנו אזרחים ואנחנו מכירים, אני כבר 20 שנה ברישוי, במשך 40 שנה אנחנו מכירים את הרישוי.

חנן אהרון: צריך לקבל פרופורציות, אנחנו מדברים על 3,4 מיליון בעלי רישיון נהיגה ו -2.3 מיליון בעלי רכב, כל אלה הם אזרחים שאנחנו מטפלים בהם, מדובר בשנה על 1,6 מיליון פעולות ממוחשבות שזה מתחיל מחצי שעה לפעולה עם נכים וכן האלה ועד ל-4 דקות לפעולה רגילה של הוצאת רישיון, ועוד 1,3 מיליון פעולות ממוחשבות בנהיגה, אני לא מדבר על כל אלה שמגיעים רק לצורך קבלת מידע ושזו לא פעולת מחשב, אלו הם היקפים אדירים, אנחנו עושים כל מאמץ לתת שירות, תמיד אומרים וזו לא מליצה שאנחנו עושים הכל כדי לתת שירות, מזה אנחנו מתפרנסים, אני לא חושב שישנה פקידת רישוי שיושבת במשרד רישוי, ותראו לי אותה, שהיא שותה תה בתוך השירות, היא גם לא יכולה לעשות את זה כי כל הציבור יושב לה על הראש, הם נמצאים שם בחזית המשרד והם נותנים את השירות ואני אומר לך שהם קורסים מרוב עבודה והם נמצאים בעומסים אדירים, ב- 2002 העברנו פעולות למענה הקולי , היום באמצעות *568, כל אזרח מכל טלפון יכול להתקשר משעה 7:00 עד 19:00 בערב, ויכול לקבל שירות בנושאי חידוש רישיון נהיגה ורישיון רכב, גם מענה ממוחשב וגם מענה אנושי.

חנן אהרון: אנחנו נותנים אפשרות לקבל כל מידע, פעם האזרח היה צריך להגיע למשרד הרישוי ולהמתין בערך 4 שעות כדי לשמוע מהפקידה באיזה שעה יש תיאוריה או איזה טופס הוא צריך להביא, משנת 2002 יש 3,2 מיליון פניות למרכז הזה שאנשים שבמקום לבוא, יש לזכור שכל האנשים האלה היו צריכים לבוא למשרד הרישוי, מתוכם 600,000 עשו פעולות של חידוש רישיונות רכב ונהיגה, הם ביצעו את זה באמצעות טלפון, הם עשו טלפון אחד, אגב הם שילמו גם מהבית.

סופה לנדבר: תסבירו לי אם כל כך טוב.

רפי מלכא: לא טוב, אבל מנסים לשפר כמה שאפשר את השירות.

חנן אהרון: אני אומר שלמרות שאנחנו שיפרנו את השירות מהבחינה שכל אלה שהיו צריכים לגשת, שלושה מיליון איש במקום שיבואו למשרד הרישוי, אני אומר שעדיין ההיקפים גדולים, אני אומר שעדיין יש מה לעשות, עדיין יש את מה לשפר, אנחנו מנסים, כמו להוציא את התיאוריה בחוץ, וכעת לבוא ולתקוף אותנו שהנה יש שם תור בחוץ, קיצרנו את התור בשלושה חודשים ומנסים שזה יעבוד כמו שצריך, אבל תוקפים שאנחנו לא בסדר, אם לא נוציא את זה יאמרו התור אצלנו, אנחנו מנסים כל דבר.

חנן אהרון: אני גם לא בא בטענות, הכי קל לתקוף את האוצר ולא מפני שהוא יושב פה, בעבר הייתי בוועד העובדים אהבנו לתקוף את האוצר, אנחנו בשנים האלה, ואני אומר את זה אישית גם כסגן מנהל אגף, לבוריס ליברמן למשל, יש תור למבחני נהיגה ואנחנו יודעים את זה, אנחנו ביקשנו לגייס בוחנים חדשים, בינתיים קיבלנו, כל הזמן אנחנו מקבלים אישור לזמן קצוב, אנחנו מקבלים את זה כבר כמה שנים, ימי שישי –אנחנו מעסיקים בוחנים בימי שישי, כעת יש 85 בוחנים בימי שישי באופן קבוע במשך כמה שנים, האוצר מאפשר לנו את זה ומקבלים 150% החל מהשעה הראשונה וזה הרבה כסף אבל בכל זאת אנחנו מקבלים, יושב כאן אודי אדירי והוא מכיר את הבעיות וגם אנחנו מכירים את הבעיות, אנחנו צריכים לגייס בוחנים חדשים וזה קצת קשה.

קריאה: בפתח תקוה יש עובדת.

חנן אהרון: אם הדיון על פתח תקוה בואו ונדבר על פתח תקוה.

חנן אהרון: כמובן שיש הרבה מה לשפר ואנחנו עושים כל דבר, אם היה לנו עוד כסף ועוד תקציבים זה יהיה הרבה יותר טוב, ואם לא היה קיצוץ בשעות נוספות, היה לנו קיצוץ בשעות נוספות וזה עונה על השאלה שלך פיני קבלו.

סופה לנדבר: אתה מושך אותי לכיוון שאני לא רוצה להיות שם.

סופה לנדבר: אנחנו רוצים להבין למה חלק מהמקומות של הסניפים פתוחים רק בבוקר?

חנן אהרון: זה בדיוק מה שאמרתי עכשיו, אם היו לי שעות נוספות להעסיק את העובדים האלה אחר הצהריים, הייתי מעסיק אותם והייתי פותח את כל משרדי הרישוי אחר הצהריים.

סופה לנדבר: בשבוע עבודה כמה ימים אתה יכול?

סופה לנדבר: בחצי מהימים אתה יכול לפתוח בבוקר וחצי לפתוח אחר הצהריים, לא יכול להיות שבנאדם יפסיד יום עבודה כדי להגיע לסניף, זו סתם בירוקרטיה ואתם לא מתחשבים בציבור.

חנן אהרון: אני מסכים במאת האחוזים, אני אומר כאגף הרישוי, אם יהיו לנו שעות נוספות, חלק גדול מהעובדים יוכלו.

סופה לנדבר: בשביל זה לא צריך שעות נוספות, תחליף את הימים, תקבע שימים א', ב' ו-ג' לפני הצהריים, ובימים האחרים שיעבדו אחר הצהריים.

חנן אהרון: לסגור לפני הצהריים?

סופה לנדבר: להחליף את הימים.

חנן אהרון: מה זה להחליף את הימים?

חנן אהרון: עכשיו יש לי בפתח תקוה חמישה ימי עבודה בבוקר מהשעה 8:00 עד 13:00 המשרד פתוח עם 2.5 פקידות, האם גברתי מתכוונת שאנחנו נסגור יומיים בשבוע בבוקר ונביא את הפקידות לאחר הצהריים?

סופה לנדבר: אני חושבת שאתה צריך, בימי א', ב' זה פתוח לפני הצהריים ובשלושת הימים האחרים אחרי הצהריים.

חנן אהרון: אז אותם אזרחים שמגיעים היום בבוקר לא יקבלו שירות, זה אותו דבר.

סופה לנדבר: למה שהם לא יקבלו?

סופה לנדבר: , הם יבחרו יום שהם ילכו בבוקר ומי שצריך אחרי הצהריים יגיע בימים שפתוח אחרי הצהריים וזהו זה.

חנן אהרון: צריך לזכור שחלק גדול מהפקידות אצלנו עובדות בחצי משרה.

סופה לנדבר: אתה לא משנה את כמות שעות העבודה אתה רק משנה את סידור העבודה.

חנן אהרון: הן צריכות להיות משעה 12:00 עד 18:00, זה שינוי, לעובדת עם תינוק זה לא שינוי?

חנן אהרון: היא סדרה את מעון היום לשעות הבוקר, אני מחר אומר לה שהרעיון מתקבל.

סופה לנדבר: אני עם כל הכבוד דואגת לתינוקות, גם לי יש תינוקת, אבל אני חושבת שמקום העבודה הוא מקום עבודה ושהם יעשו סידור אחר, אבל כשבנאדם מגיע למקום, לסניף הוא צריך לקבל שירות, הוא צריך לקבל גם בבוקר ויש לו זכות לבחור.

משה גפני: גברתי היושבת ראש, אם מותר לי, אני מתנצל שאיחרתי כי הייתי בוועדה אחרת, אני רוצה שתדעו במה שאנחנו עוסקים, הכנסת מפקחת על עבודת הממשלה, הוועדה לפניות הציבור והיושבת ראש חברת הכנסת סופה לנדבר עושה עבודה טובה, היא בוחנת בעצם דברים שאינם נוגעים במישרין בוועדות מסוימות אלא כשיש תלונות מהציבור, ראשית עובדה, יש תלונות בנושא של משרד הרישוי, יש תלונות מהציבור והן תלונות משמעותיות, אני נהג ואני משלם למדינה כסף, אני משלם ברישוי, אני משלם ואני רוצה לקבל שירות בתמורה לכסף שאני נותן, מה שקורה, וזה באמת לא כל כך נוגע אליכם, האוצר לוקח את הכסף שלי ומעביר את זה לדברים אחרים, זאת אומרת שהוא בא ואומר שהוא לוקח את זה בתור מס ובזה אני מנהל את המדינה, בסדר אבל קודם כל את השירות הזה תיתן במלואו, לא שאתה תגיד פה תודה רבה לנציג האוצר.

חנן אהרון: אני לא אומר תודה.

משה גפני: אם לא אמרת תגיד, בסדר גמור, המציאות הזאת שלוקחים את זה בתור מס ומנהלים בזה את תקציב המדינה זה בסדר, אבל קודם כל עם הכסף שלי כנהג, כמי שמגיע למשרד הרישוי קודם כל תיתן לי את מלוא השירות, כשיבוא בנאדם ויגיד שאני מגיע לחולון או שאני מגיע למרכז ואומרים לו "לא אתה צריך לנסוע לחיפה", זה לא שירות, פשוט לא שירות! עם כל הכבוד אפילו בארצות הברית הגדולה לא היו עושים את זה, במיוחד שאמרתם שהכל ממוחשב.

משה גפני: היה סיור של וועדת חוקה ביום חמישי בבתי הדין הרבניים בתל אביב, אני מכיר שם את המקום, יש שם צפיפות ודוחק והכל, מאז שהם מיחשבו את העסק ואנשים יכולים לעשות פעולות באמצעות המחשב, אני לא מדבר על כאלה שבאים לדיונים, האולם ריק, אין תורים, ובבתי הדין זה הרבה יותר מסובך מאשר במשרד הרישוי, גם במשרד הרישוי אנשים מרוגזים על זה שלא עברו תיאוריה ועל זה שלא עברת את המבחן, ופתאום התברר שאין לו, השירות לקוי, תעזבו את העניין אין כאן אישי על מישהו, יש תלונות על כך שהשירות לקוי, לכן צריך למצוא לזה פתרון.

משה גפני: יושבת הראש הוועדה אומרת שצריך שיהיה שירות אחר הצהריים אם אכן יש מקום ששם צריך שירות אחר הצהריים, אז לא צריך לקחת את הפקידה שעובדת לפני הצהריים אלא צריך לקחת אנשים שיעבדו, אלא מה?

משה גפני: אתם אומרים שמשרד האוצר מגביל אתכם בתקציב.

חנן אהרון: אין לנו משאבים.

משה גפני: אתם צריכים לדעת שאתם חייבים לתת את השירות הזה, כמובן שכאשר יש את התלונות הפרטניות, אני שמעתי שאמרת שבכל הארץ אני יכול לרשום העברת בעלות.

חנן אהרון: בהחלט כן.

משה גפני: אז למה קרתה התקלה הזאת?

משה גפני: זה בסדר אבל תקלות מהסוג הזה הן תקלות שאסור שתקרנה, בשום פנים ואופן.

ציון מזרחי: אין ויכוח.

משה גפני: זה מה שרציתי לומר.

סופה לנדבר: לפני שאני מסיימת אני רוצה לקבל תשובה מהאוצר ואני רוצה לקבל תשובה מה קורה עם הנכים.

דפנה כהן: בעניין של הנכים ישנה בעיה יותר קשה מאשר החזרי הכספים לגבי תוי החניה והזכאות להחזר כספים, מה שקורה היום שנכה צריך לפנות לרופא של משרד הרישוי כדי שיכירו בנכותו לצורך שתי הזכאויות האלו, נכים שבקשתם נדחתה, הבקשה פשוט נדחת ללא נימוק, כשהאפשרות היחידה לערער על ההחלטה הזו זה בבית משפט, אבל איך הם יערערו בבית משפט בלי נימוק, אמרו יש ועדה בין משרדית שעובדת למעלה משנה והיא תקבע קריטריונים ברורים שברגע שהם יקבעו ויסרבו למישהו על הכרה בו כנכה יציינו בפניו באיזה קריטריון הוא לא עומד, פנינו למטה המאבק למען הנכים, פנינו לנגישות לישראל במשרד המשפטים ונאמר לנו במפורש שדבר כזה לא יפתור את הבעיה, כי אוקיי יהיה רשום על איזה קריטריון הוא לא עונה אבל לא יהיה רשום מדוע הוא לא עונה, מה הסיבה מדוע הוא לא עונה, רק איתה הוא יכול לערער בפועל בבית המשפט, ועל זה צריך שאגף הרישוי יתנו את דעתם.

עירית שביב שני: יש תזכיר חוק שהולכים לשנות את כל הנושא של מתן תוי חניה לנכים, אבל עכשיו יש ועדה שנותנת או שלא נותנת אישורים, לפי איזה קריטריונים הם עובדים היום?

עירית שביב שני: היא צריכה לנמק את ההחלטה שלה היום.

עירית שביב שני: בקשר למה שיהיה בעתיד זה יהיה מסודר, אבל עכשיו עדיין נותנים או לא נותנים תווים, אז לפי מה הם נותנים?

עירית שביב שני: שיתנו הנמקה שתאפשר ערעור.

סופה לנדבר: מה קורה עם הנכים ועד מתי זה ימשך?

סופה לנדבר: איך מפסיקים את הסיפור עם הנכים?

סופה לנדבר: לא יכול להיות שאנחנו הפכנו למדינה של בירוקרטיה, אבל בירוקרטיה כזאת שבנאדם לא מעניין אף אחד, אני יושב בכסא, אני מקבל משכורת ב- 1 לחודש או 15 בחודש, לא מעניין הציבור שמגיע אלי, לא מעניין אותי.

סופה לנדבר: מה קורה עם הנכים?

סופה לנדבר: עד כמה הנכים צריכים לסבול?

ציון מזרחי: אני רוצה להגיד שני דברים, אני רוצה להתייחס לדבריו של חבר הכנסת דב חנין וגם לדבריו של חבר הכנסת הנכבד משה גפני ושל הגברת היושבת ראש ולהתייחס למחקר המצוין שכאן נעשה, ראינו בעליל לאורך כל הדרך שהעניין הוא עניין של משאבים, אם יהיו משאבים - אנחנו יודעים לעשות, אנחנו מאוד רוצים לעשות, מאוד רוצים לעשות, תאבים לעשות ולתת שירות לציבור, זה תפקידנו, אנחנו עושים שירות ואת זה נעשה ובשביל זה אנחנו קיימים, נבחרנו כדי לעשות זאת, אבל בהעדר משאבים ועם ידיים קצרות ועם שמיכה קצרה ומלאה חורים, ואתה צריך למשוך אותה לכל מיני כיוונים, אני מאוד מצטער.

קריאה: מה עם הקריטריונים?

ציון מזרחי: אני תכף אענה.

רפי מלכא: אנחנו נתנו והתייחסנו.

ציון מזרחי: רפי מלכא, תאפשר לי, יש למרות הכל טענה על כך שאנשים מגיעים למשרד הרישוי ושהם צריכים לקבל שירות.

פיני קבלו: אני ממן את הכל.

ציון מזרחי: מר פיני קבלו יכול להאשים אותי, אני הראשון שבאתי.

ציון מזרחי: אני לא יכול להיכנס לזה אבל אנחנו הקמנו שם שירות, כך או אחרת הקמנו שם שירות, כמו בקרית שמונה וכמו בהרבה מקומות אחרים.

ציון מזרחי: לבוריס ליברמן מלה אחת, בוריס ליברמן, כשתינוק מתחיל ללכת, הוא לומד ללכת ובגיל שנה הוא יודע ללכת יציב לבד, למה אני מתכוון?

ציון מזרחי: בוריס ליברמן, המשרד שלנו כן נערך כשהוצאנו את זה לזכיינים, המתינו הבוחנים שבעת ובעונה אחת כשהוצאנו את זה לזכיינים, הבוחנים ימשיכו לערוך את הבחינות בשפות ואת הבחינות בעל פה.

ציון מזרחי: מה קרה לצערי, הם הכריזו סכסוך עבודה כזה או אחר על פי החוק, זה לא קרה, אנחנו מחפשים את הדרך לפתרונות, הזכיר חנן אהרון את העניין של השפות, זה עניין טכני וזה יקרה, תסכים איתי אתה בוריס ליברמן שקודם יכלו לבוא פעם בשבוע לתיאוריה, היום מגיעים כל יום למבחני תיאוריה, זה מוסיף לתור הרגעי בחודשים הקרובים, אבל כשתפתחנה כל התחנות יהיה אפשר לבוא גם בשעה 17:00, אני ביקרתי בתחנות, אנשים לא מגיעים בשעה 15:00, התחנות ריקות, התחנות ריקות, אני הייתי.

בוריס ליברמן: אני הייתי ב- 5:00 לפנות בוקר.

ציון מזרחי: חבל, לא צריך, זו אגדה.

ציון מזרחי: להמשך העניין, אנחנו השתדלנו לאורך הדרך לעשות במעט שיש לנו ביד את הטוב ביותר לציבור, אם זה אתר האינטרנט או השירות בטלפון שהוזכר כאן שעובד 24 שעות ביממה, אמצעי התשלום ויכולות התשלום שלנו באמצעות כרטיס האשראי באמצעות הטלפון או אתר האינטרנט שעומד וקיים, נכון, לא כל האזרחים בעלי אינטרנט.

סופה לנדבר: באילו שפות?

ציון מזרחי: עברית, ערבית, רוסית ואנגלית, אפשר לנסות במענה הקולי.

סופה לנדבר: ומה עושה בנאדם שאין לו אינטרנט?

סופה לנדבר: הגיעו לכאן ממשרדי הממשלה, היה כאן משרד הקליטה וכאשר אנשים היו צריכים לקבל הדרכות אז במקום להגיע לאדם הם אמרו שהם צריכים לקחת אינטרנט ולסחוב אחריהם וכל זה בזמן הפצצות שנפלו בצפון, הם היו בעצם צריכים לקחת את האינטרנט ביד ולרדת יחד איתו למקלט, זה בדיוק מה שאתם אומרים.

סופה לנדבר: רבותיי, אם כל כך טוב אז למה כל כך גרוע?

סופה לנדבר: אני רוצה להפסיק את הישיבה, אני חושבת שאתם מנסים.

סופה לנדבר: אני רוצה להבין יש כסף או אין כסף?

סופה לנדבר: העברתם כסף או לא העברתם כסף?

סופה לנדבר: למה היום השירות בעצם כל כך גרוע?

סופה לנדבר: תסביר לי איך אתם מתייחסים לכך ש- 46 מיליון נמצאים באוצר, נמצאים ולא הגיעו ללקוח ולא מגיעים לאנשים, הכסף הזה היה צריך לחזור לאותו אדם שנפגע, נפצע ובעצם זקוק וזכאי לפי החוק?

רפי מלכא: נתנו תשובה, אני מחזיר מהכנסות המדינה, אני חותם כסגן החשב או החשב, מהכנסות המדינה ומחזיר.

משה גפני: היושבת ראש מציינת עניין נכון, אם הכל כל כך טוב למה יש בעיות?

משה גפני: אם יש בעיות ואומרים אנשי המקצוע, אתה לא איש המקצוע, אתה סגן החשב נכון?

משה גפני: אנחנו לא מורידים את זה לרמה האישית אלא להיפך לרמה הממלכתית, המציאות שאומר איש המקצוע של משרד הרישוי, הוא אומר "אם היה לי יותר משאבים הייתי יכול לתת יותר שירות", כעת אנחנו שואלים את האוצר האם אפשר לתת יותר משאבים?

משה גפני: הרי הכסף שלנו, הרי אני נותן לכם את הכסף עם כל הכבוד לכם, אתם רק מחזיקים את זה כפיקדון.

אודי אדירי: אין חושב שלאוצר אין שום רצון או אינטרס שהאזרחים לא יקבלו את הכסף שמגיע אליהם, רק עכשיו אני שומע ש-15,000 חיילים משוחררים לא לקחו את הפיקדון שמגיע אליהם, זה ההסבר, רק צריכים לבוא ולקחת צ'ק 7,000 שקל, אגב אני אחד מהאנשים, לפני שנתיים גנבו לי רכב ועד היום לא לקחתי, רשמתי לי, זו האחריות שלנו.

סופה לנדבר: אתה ידעת, ואני לא ידעתי.

אודי אדירי: אמרנו שזה אחריות של האזרחים, אנחנו ניידע אותם במכתבים, זה נשמע נכון וראוי, אין לי ויכוח, בכנות אני לא חושב שהמדינה צריכה לצאת בקמפיין כדי להחזיר לאנשים את הכסף שמגיע להם.

משה גפני: הם לא ינהלו קמפיין, אם מכל ה- 114,000 יבואו לממש את זה, אם הם יבואו לקחת, יש לי ניסיון אחר, האוצר יעכב את הכסף.

סופה לנדבר: בבקשה, רבותיי.

משה גפני: עם כל הכבוד לך, אתה שייך לחשב הכללי.

רפי מלכא: אני מחזיר, אני אומר לך אני לא מעכב את זה.

משה גפני: אתה החשב הכללי, לי יש עסק עם אגף התקציבים על נושא המשכנתאות שהיו אנשים שלא מימשו את המשכנתא, עכשיו הייתה קבוצה שכן מימשה, בא האוצר ואמר תעצרו אנחנו לא ממשים את זה עכשיו כי זו חריגה מהתכנית שלנו, תאמין לי, חבל שאני לא יכול להביא את ה- 114,000 איש והיית רואה שהאוצר היה עוצר את זה, אני אומר לך שהיו עוצרים כי אין לו.

משה גפני: לפי דעתי הוועדה צריכה להוציא הודעה ממש משמעותית בנושא, אתה אומר שאין בעיה עם כסף.

אודי אדירי: לגבי אגף הרישוי והפעילות שלו, אין לי צל של ספק שהיה ואם למשרד הרישוי היה עוד כסף, עוד תקנים ועוד עובדים היה יותר טוב, על כך אין מחלוקת, אבל בתחום התחבורה הגידול במספר הצרכנים הוא אדיר בלי שום קשר לתחום אחר, לכן משרד התחבורה, לפי דעתי הוא משרד שיזם תהליכים מאוד יפים בשיפור השירות לאזרח, והשירות ללמעלה מ- 90% מהציבור השתפר בצורה מהותית, השירות שהמשרד מפעיל למעלה מ- 4 שנים את המענה קולי האנושי והממוחשב, ובאינטרנט, רוב הציבור נהנה מהשירות הזה, המשרד ערך בשנה שעברה קמפיין בלמעלה ממיליון שקל לעודד את השירות, בכל אוטובוס ובכל מקום, בכל שלטי החוצות קראו לציבור תתקשרו, תתקשרו תקבלו שירות.

אודי אדירי: השירות הזה עולה לנו כסף, כלומר המענה קולי הזה, התקציב המקורי שלו היה 2.5 מיליון שקל, השנה הגדלנו אותו בעוד 2 מיליון שקל כי יש המון פונים, יש המון פונים, ואתר אינטרנט עולה כסף, המדינה משקיע עשרות מיליונים שקורא לאנשים לקבל את השירות, כמו למשל גידי gov.

משה גפני: למה אתה אומר את זה?

אודי אדירי: אני אומר את זה כי משקיעים הרבה מאוד כסף.

משה גפני: מה זאת אומרת משקיעים?

משה גפני: אם זה מצליח אתם מורידים את התקנים של כוח אדם.

אודי אדירי: לא הורדנו את התקנים.

משה גפני: הרי תורידו את התקנים, זה חשבון מאוד פשוט.

משה גפני: אני גם לוקח בחשבון שחברי הכנסת שהממוצע שלהם הוא נמוך, אבל פה במקרה היושבת ראש שלנו הממוצע שלנו הוא גבוה, מה שאני מתכוון להגיד, אל תגיד לנו "השקענו כסף", בגלל שאם זה מצליח אתם חוסכים כסף, אנחנו מדברים על שירות יעיל.

חנן אהרון: זה שאנחנו רוצים להתייעל זה ברור, אין ספק, במשרד התחבורה, לדעתי, השירות לאזרחים לאלה שמשתמשים בשירות הטלפון ובשירותי המחשבים השתפר מאוד, כעת אתם יכולים לשאול למה במקביל לזה שאתם השקעתם 4 מיליון במענה קולי, למה אתם לא משקיעים במקביל גם בהגדלת התקנים במשרדי הרישוי, גם פה המשרד עשה פעולות מאוד יפות, כולם זוכרים את הכתבות ב"כולבוטק" לפני מספר חודשים, הדבר הזה לא קיים היום, אם הוא קיים היום הוא לא יהיה קיים בעוד חודש, כי חל פה שיפור מדהים, זה לא הוספת תקנים, זו התייעלות בתהליך חכם, ואני חושב שהשירות בתיאוריה לציבור, אני שמעתי על זה מהרבה מאוד אנשים, השתפר מהותית.

חנן אהרון: אפשר לבוא ולשאול מה קורה במשרדי הרישוי, גם במשרדי הרישוי המשרד מתכנן הכנסת מחשוב אוטומטי שייתן מענה לחלק גדול מהפעולות, אני מקווה שהשירות ישתפר, תמיד אפשר לשאוף ליותר, גם מחר בבוקר לא תוסיפו עוד 40 תקנים, בסדר אני אומר שאי אפשר להשקיע, אנחנו יכולים להשקיע בכל האפיקים, אנחנו מכניסים מערכים שיתנו שירות יותר טוב, למען הסר ספק, לא קיצצנו בתקן יעודי אחד במשרד הרישוי מעבר להפחתות שהיו בכל משרדי הממשלה לא הפחתנו תקן אחד.

קריאה: ייעודי לא באגף הרישוי.

אודי אדירי: לא קצצנו בכלל, כולם יודעים שבכל שנה בחוק התקציב, הממשלה והכנסת מאשרות קיצוץ רוחבי בכוח אדם במשרדי הממשלה, הקיצוץ הרוחבי הזה חל גם על אגף הרישוי כמו על כולם, קיצוץ ייעודי, מעולם, כלומר מעולם לא באנו למשרד הרישוי ואמרנו, חבר'ה הפעלת תיאוריה, בוא נקצץ, הפעלתם מענה קולי נקצץ תקנים, זה נכון שלא הגדלנו תקנים וגם לא נגדיל, הצעדים האלה הם צעדים משלמים.

אודי אדירי: מי שפרש, פרש עם.

משה גפני: אני באמת מציע של תתעמת עם משרד התחבורה, יש לי שאלה, אם עובד משרד הרישוי פרש ופרש לגמלאות או שהוא התפטר, אתם מכניסים מישהו אחר במקומו?

אודי אדירי: כשפרש עובד של משרד הרישוי?

אודי אדירי: משרד האוצר בשום פנים ואופן ובשום מצב לא מקצץ את התקן הזה.

משה גפני: אתם מכניסים עובד במקומו?

אודי אדירי: משרד האוצר לא עושה מינויים ולא מפטר ולא לוקח אנשים, אני בכלל לא מתעסק עם אגף הרישוי, אני מתקצב את כוח אדם במשרד התחבורה, כשפורש אדם מאגף הרישוי למשרד התחבורה יש שתי אפשרויות, מביאים מישהו במקומו או לקצץ את המשרה ולקחת עובד למקום אחר, אני לא שולט, אם הבוס שלו רוצה בשביל שהוא יקבל את כל המענקים המתהווים והוא מוותר על משרה זו ההחלטה שלו, אם משרד התחבורה מחליט במקום זה לקחת 15 עובדים נוספים לאגפים אחרים זו החלטה שלו, מעולם לא קיצצו במשרד ובמיוחד לא באגף הרישוי.

חנן אהרון: אמר את זה גם אודי אדירי, היו כאלה שמשנת 2002 פרשו וביטלו להם את המשרה כדי לקבל את ההטבות שלהם, פרשו כ- 30 עובדים מ- 2002 ובמקומם לא קיבלנו כי המשרה בוטלה, היו כאלה שיצאו לגמלאות וקיבלו מענקים.

משה גפני: כמה משרותת לא מאוישות , עקב כך שהם בוטלו או שהנציבות לא אישרה להכניס עובד חדש?

משה גפני: כמה מ- 2002 יצאו עובדים ולא נכנסו במקומם?

חנן אהרון: סדר גודל של כ- 30 עד 32 עובדים.

משה גפני: מתוך כמה עובדי משרד הרישוי?

חנן אהרון: מתוך פקידי מקבלי קהל?

חנן אהרון: מתוך כ- 110 עובדים.

דפנה כהן: תוסיף דבר אחד שהם צריכים עוד 40 תקנים.

משה גפני: בעצם מה שאתם אומרים שמשנת 2002 קוצצו 30% מהתקנים במשרד הרישוי.

משה גפני: כאשר מספר הנהגים גדל, כאשר מספר האזרחים גדל, כאשר השירות שצריך לתת הוא רחב יותר, 30% מהמשרות לא אוישו מסיבות כאלה ואחרות, לא חשוב, אני האזרח מקבל שירות ב- 30% פחות, נכון?

סופה לנדבר: זה יותר מ- 30% כי מצד אחד לא עולה ומצד שני ההיקף עולה, אז זה פי כמה.

משה גפני: קיצוצים 30%, לא התחשבת בגידול הטבעי, בעולים החדשים, במספר הנהגים החדשים, לא התחשבתם בעניין הזה ואתם יושבים פה ומסבירים לנו ואתה עוד אומר לי שאתה לא רוצה לפגוע באינטליגנציה שלנו?

משה גפני: אתה מסביר שאין קיצוץ במשרד הרישוי, אני יכול להביא עוד כמה דברים, תקצץ 30% תגדיל את מספר האוכלוסיה ותאמר לי אין קיצוץ.

משה גפני: בזה משרד התחבורה אשם לא אתם.

אודי אדירי: אני לא אומר שמשרד התחבורה אשם, אני אומר ככלל שמספר התקנים במשרד התחבורה, אתה יכול לבדוק את זה.

משה גפני: מה אתה עושה צחוק?

אודי אדירי: אני לא עושה צחוק, אני מדבר על כלל המשרד, כל משרד התחבורה, אני אומר שהוא עושה שיפור בשירותים טוב מאוד, התיאוריה.

משה גפני: משרד התחבורה קיצץ 30% באגף הרישוי, ואתה אומר ליושבת ראש שהכל בסדר.

אודי אדירי: היום מבחני התיאוריה עוברים, היום התיאוריה, אתם לא סופרים נכון, היום בתיאוריה משרד התחבורה מעסיק לא את העובדים שלו, הוא מעסיק עשרות אנשים, נותנים להם שירות בתיאוריה, לבוא ולהגיד קצצתם, יש היום 30 מרכזים שמפעיל אותו זכיין עם עשרות מאות עובדים שאינם עובדי אגף הרישוי, זה לא שירות?

אודי אדירי: זו ספירה לא נכונה, לבוא ולהגיד למשרד גם עשית את זה וגם עשית מענה קולי, גם אינטרנט.

משה גפני: אתם בסדר, הרי אתם בעלי הבית.

סופה לנדבר: תגיד לי בבקשה, אנחנו לא נתווכח על האינטליגנציה, תסביר לי בבקשה, במקום 30 סניפים אתם יורדים ל- 11 סניפים, איך זה?

אודי אדירי: כשזה יקרה, אני מאמין שזו תהייה התשובה לכל בעיות השירות שהועלו כאן עד עכשיו, צריך לקרוא את התמונה הכוללת, אמרתי שמשרד התחבורה הוציא למשל את התיאוריה ממשרדי הרישוי, פתח 30 מרכזים פרטיים, אני חושב ללא ספק שתוך זמן לא ארוך השירות יהיה הרבה יותר טוב.

סופה לנדבר: אם זה יהיה כמו בביטוח הלאומי זו תהייה קטסטרופה אחת גדולה.

סופה לנדבר: אתם שמעתם את הסיפור על המוקדים של הביטוח הלאומי, אז אתם יכולים לבדוק, קטסטרופה מה שנעשה שם.

אודי אדירי: זו תכנית של משרד התחבורה שאנחנו תומכים ומסייעים לה, אבל עדיין היא לא גובשה והיא עדיין לא הוסדרה, התכנית הזו אומרת שמספר הסניפים יקוצץ ל- 11 אבל במקביל יפתחו 300 תחנות שירות לאזרח, 300 תחנות שירות לאזרח שיתנו את מרבית השירותים שנתנו אותם 30 סניפים, תמיד אפשר אפשר למצוא איזה שירות ספציפי שנתנו הסניפים וכעת יתנו רק 11 סניפים ולמצוא את האזרח הספציפי שנפגע מכך, אני מקווה שלמרב האזרחים המענה הזה שמשרד התחבורה מוביל, ייתן שיפור מאוד גדול, זה לא מהלך של קיצוץ, אם את שואלת איך מהלך כזה יגרום להוצאות המדינה.

סופה לנדבר: מתי הם יקבלו את התשובה בכתב ועם הסבר למה הם סורבו.

חנן אהרון: נכים עד גיל 65 טופלו במשרד הבריאות, יש רופא ממשלתי שאישר שהם זקוקים לניידות, אנחנו בסך הכל הגורם הטכני שמנפיק את תווי חניה, אנחנו לא קובעים קריטריונים, אנחנו לא מבינים ברפואה, אנחנו לאחר שהאזרח הגיע ממשרד הבריאות עם אישור של רופא ממשלתי שהוא רשאי לקבל תו חניה אנחנו הנפקנו את זה באופן טכני בלבד.

חנן אהרון: מאחר ואנחנו מחזיקים בקובץ הרכב של מדינת ישראל ויש הצלבה עם קובץ הנכים לכן זה הגיע לפתחנו, כלומר התווים יכולים להיות מונפקים בכל מקום בארץ אילולא קובץ הרכב אצלנו וצריך לחבר את זה לתו הרכב.

סופה לנדבר: הוא לא נמצא מתאים על פי הקריטריונים ולכן הוא קיבל סירוב.

חנן אהרון: הייתה אוכלוסיה מעל גיל 65 שלא טופלה במשרד הבריאות, אנחנו לקחנו את זה על עצמנו והעסקנו רופאים, רופא אגף רישוי, שהוא היה מקבל את הבקשות שלהם והוא היה מאשר אותן, משרד הבריאות טען שהוא לא רוצה להתעסק בזה ואמר "זה לא שלי וזה לא מעניין אותי" בקיצור אף אחד לא רצה את זה, אנחנו ישבנו בישיבות בין משרדיות עם המנהלים הכללים של המשרדים, והוחלט שזה יעבור לביטוח הלאומי, זאת אומרת שההיגיון פה אומר שהביטוח הלאומי שהרי מטפל בכל האזרחים מכל הגילאים והוא גם מאשר להם הניידות וגם את הנכות, אז כבר שיאשר להם את תו החניה, אותה ועדה שמאשרת לו היום נכות היא תאשר לו את התו, על זה צריך אישור, כלומר שינוי חקיקה בכנסת, זה חוק ראשי, לכן מאחר ומשרד הבריאות לא רוצה את זה הכל עבר אלינו, ואנחנו היום מטפלים בכל הגילאים החל מגיל 0 ועד 120, כל בקשה של אזרח.

סופה לנדבר: בנאדם מקבל סירוב והוא צריך.

חנן אהרון: אנחנו משרד הרישוי, מ- 1 למרץ ישנה יחידה במחוז תל אביב שתוגברה בחמישה סטודנטים, יש מרכז לעניין הזה, כל אזרח היום יכול להגיש בבקשה בדואר והוא לא צריך לבוא אלינו, הוא שולח אלינו את האישורים המתאימים, הרופא שלנו עובר על כך ואם הוא רשאי לקבל הוא מקבל.

סופה לנדבר: ואם הוא לא זכאי?

חנן אהרון: אנחנו לא רופאים ולא מבינים כלום בעניינים האלה, לכן אם הרופא קובע שהוא דוחה את הבקשה של האזרח, יש מקרים שהוא מבקש מסמכים נוספים, ולעיתים למשל הוא טוען ש- 40% נכות או מגבלה אחרת כמו מגבלה באוזן, זו אינה נכות שמגבילה אותו בהליכה של 100 מטר, הרופא חושב שנכות כזו לא מצדיקה תו נכה, ולעיתים הוא מבקש מסמכים נוספים המעידים על כך שההליכה מסכנת את הבריאות.

סופה לנדבר: אתה לוקח אותי רחוק ואני רוצה להישאר כאן, בסופו של דבר כשבנאדם מקבל סירוב, למה במכתב לא לכתוב שהוא לא נכנס למסגרת הקריטריונים.

חנן אהרון: כתוב לו "אינך זכאי לתו חניה", הוא לא עומד בקריטריונים.

קריאה: למה הוא לא עומד בקריטריונים?

חנן אהרון: בדרך כלל הרופא כותב שאין עדות, זה בדרך כלל מה שכותבים ואגב זה מה שמשרד הבריאות נתן על ידי הרופאים הממשלתיים של משרד הבריאות, אלו הן התשובות שהיו במשך 60 שנה, "אין עדות שהליכה מסכנת את הבריאות".

קריאה: הקריטריון הזה של 100 מטר, זה קריטריון מקובל?

חנן אהרון: רק משפט אחד כדי למנוע את כל הדברים שאת מעלה היום, יש היום תזכיר חוק שהופץ לכולם ואני מניח שגם בקרוב הוא יובא לחקיקה שהוכן במשרד המשפטים יחד עם הנציבות לשוויון עם ארגוני נכים, אנחנו עובדים עליו כבר שנתיים במשרד התחבורה ומובילים אותו, קבענו שם קריטריונים בדיוק כמו שאת מציינת עכשיו, מופיעים שם קריטריונים שנקבעו על ידי ועדת רופאים של משרד הבריאות והם בדיוק קבעו בביטוח לאומי מי זכאי לקבל תו חניה, מופיעים שם קריטריונים ברורים.

ציון מזרחי: תנו לנו לבדוק, אנחנו מתחייבים לבדוק מול הרופא שלנו מה הוא כותב, מה הוא לא כותב, אנחנו מתחייבים לבדוק ולענות לכם על העניין הזה.

ציון מזרחי: אני רוצה לומר שכמו שכל מעבר עם שינויים מבניים מחייב תקופת מעבר, ואתה עלית על העניין הזה, אם בתקופת מעבר יש לך מספיק אנשים לתת את השירות, אז אחר כך, וכפי שאודי אדירי אומר יהיה כסף במדינת ישראל, אני לא נגד אבל בינתיים אודי אדירי יש לנו שנתיים לחיות, הציבור הורג אותנו, אני אומר לך כי אני רואה ציבור, אני עומד על הרגליים שלי כל יום שתיים עשרה שעות במשרדי רישוי, אני סובל מלראות את הציבור, כואב לי על הציבור, כואב לי מאוד שאני לא יכול לתת לו את מטיב השירות.

ציון מזרחי: תנו לנו כלים קלים לתקופת קצרה כדי לחיות עם זה.

אודי אדירי: אני חושב שכלים קלים ניתנו, עשרה סטודנטים.

ציון מזרחי: מה זה עשרה סטודנטים?

ציון מזרחי: סטודנט לא רוצה לעבוד בקבלת קהל.

סופה לנדבר: ההמלצות שלי הן, המלצות של ועדת פניות ציבור:

סופה לנדבר: במקומות שאגף הרישוי עובד בבקרים יש לקבוע יום יומיים בשבוע שיעבדו אחר הצהריים ובאותם ימים שהסניף יהיה סגור, אם אתם צריכים את זה.

סופה לנדבר: דרישה ממשרד התחבורה, לפנות בכתב בשפות שונות: רוסית, אמהרית וכן האלה בנושא הזכאות להחזר אגרות רכב שנצברו במשרד.

סופה לנדבר: אני חושבת שאתם צריכים לשלוח מכתבים בכל השפות.

רפי מלכא: אני לא מכיר את השפה שהאדם דובר.

סופה לנדבר: אתה לא צריך לדעת באיזו שפה הוא מדבר, אתה צריך לתרגם, אני בטוחה שאתם יודעים איך, נייר עם תרגום.

רפי מלכא: איך אני אדע באיזו שפה לשלוח לבנאדם?

סופה לנדבר: באותו מכתב יהיה תרגום לכמה שפות.

רפי מלכא: בשביל זה צריך תכנות מחשב.

סופה לנדבר: בשביל זה לא צריך.

רפי מלכא: בשביל זה צריך תכנות מחשב, אני לא מתחייב על זה אני צריך לבדוק עם מחלקת המחשוב.

סופה לנדבר: אני פונה אל השר כדי שיתרגמו את זה לשפות השונות.

משה גפני: לשר התחבורה?

סופה לנדבר: לזה שרוצה להיות ראש ממשלה.

סופה לנדבר: יש לזרז את הרפורמה ושלא תמשך יותר מדי זמן, היא נמשכת יותר מדי זמן והסבל לאנשים הוא גדול מאוד.

סופה לנדבר: אני מבקשת מכם לזרז את העניין של תווי נכים לנכים ולתת לנו את לוח הזמנים לסיום העניין ולתת תשובה לגבי ההסבר של מה שאתה לקחת על עצמך, תעשו את זה ובמהירות, ותעבירו לנו לוועדה.

משה גפני: תשובה גם לגבי השירות שלא ניתן בתל אביב והופנה לחיפה.

ציון מזרחי: על זה נתתי תשובה, אני מצטער על התקרית, היא מטופלת היא תטופל.

סופה לנדבר: אני מבקשת למצוא פתרון מיידי לסניף משרד הרישוי בפתח תקוה.

סופה לנדבר: להנחות את כל סניפי משרד הרישוי, ליידע, ולשלט הסבר על הכספים שלא הוחזרו והם יוכלו לקבל אותם.

סופה לנדבר: יש להכניס הנחיה במקרים של כמו של יחזקאל ארטנרוי, שכל אזרח יוכל לקבל את השירות בכל מקום ושלא יופנה לסניפים אחרים כמו חיפה או למקום אחר.

ציון מזרחי: אם זה מצריך את דעתו של בעל העניין, אז זה מצריך.

משה גפני: אבל צריך לעשות את זה בכל הארץ.

ציון מזרחי: אין לנו ויכוח.

סופה לנדבר: אתה אמרת שהוא יכול לקבל, אני מבקש שתהייה הנחיה לכל סניף וסניף שלא יקרה מקרה דומה למקרה הזה, לא יתכן שכשאזרח מגיע לחולון הוא נשלח לחיפה.

משה גפני: אני לא יודע מה הנוהג אצלך בוועדה, אבל מה שעלה מהדיון בוועדה שיש צמצום בכוח אדם במשרד הרישוי, אני חושב שהוועדה, מהראוי בעקבות התלונות, לפנות למשרד האוצר כדי להוסיף תקנים, גם כשתהיה רפורמה אז שתהייה רפורמה, למשל הייתי בוועדת העבודה והרווחה, מישהו סיפר על השיכור שהוא היה שיכור ואמרו לו לך למסבאה, הוא ענה בסדר אבל עד שאני אגיע למסבאה תנו כוסית אחת בינתיים, עד שנגיע לרפורמה האנשים מחכים בינתיים בתור, להוסיף תקנים.

סופה לנדבר: אנחנו נפנה למשרד האוצר ולמשרד התחבורה במקביל.

רקפת לוי: אני מהשטח, מנהלת את משרד הרישוי בפתח תקוה, אני יכולה לספר לכם שאלינו פונים מידי יום 500 וגם 700 אזרחים ואותם מקבלות 3.5 פקידות, שלושה וחצי תקנים ל- 500 עד 700 איש באולם קטנצ'יק, משרד האוצר טוען שאין כסף להעביר אותנו למקום אחר, אולם שמכיל 50 איש, אני מחזיקה אנשים, ומכניסה אנשים בקבוצות, ככה צריך לתת שירות?

רקפת לוי: חבר'ה זה קשה אנחנו צריכים יותר כוח אדם, אולמות להכיל את האנשים ולתת שירות ראוי במדינת ישראל, זה מה שאנחנו רוצים, כשהאזרחים מגיעים לפקידים הם מקבלים שירות מצוין, אדיב, מקצועי, אנחנו צריכים יותר פקידים כדי לתת שירות היום לבין 500 ל- 700 איש היום, מבני ברק ועד נתניה כי סגרו את משרד הרישוי בכפר סבא ובהרצליה, זו הכמות שאנחנו נותנים להם שירות, קשה נורא.

סופה לנדבר: הורידו 30% מהתקנים, אנחנו צריכים לפנות למשרד האוצר ולמשרד התחבורה להחזיר אותם.

משה גפני: מה שהתברר מהדיון הזה שעובדי משרד הרישוי הם לא אנשים רעים, אבל הם פשוט מסכנים, הם פשוט פוחדים לריב עם משרד האוצר.

ציון מזרחי: לא מסכנים, אנחנו יודעים בדיוק מה צריך לעשות.

סופה לנדבר: אנחנו נקיים ישיבה נוספת כדי שבכל הנושאים שאנחנו נגענו בהם, נעלה אותם שוב ולקבל תשובות ברורות ומדויקות יותר.

סופה לנדבר: ועדת פניות ציבור נמצאת בכנסת ישראל, ובכנסת ישראל כפי שאתה יודע יש שתי שפות עברית וערבית, ואנחנו עובדים ברוסית ואנחנו עונים באמהרית, אנחנו עונים לאנשים שפונים אלינו, אנחנו מכבדים אותם ועונים על הצורך לענות בשפה שהאדם דורש, אני חושבת שזו הבעיה שאנשים לא הבינו את מה שאתם אומרים.

סופה לנדבר: תודה רבה הישיבה נעולה.